Wudwor (SN/MiR). Serbski folklorny ansambl Wudwor změje kónc tohole lěta nowe předsydstwo. Po tym, zo je předsyda towarstwa Syman Handrik zastojnstwo swojemu naměstnikej Ambrožej Handrikej dowěrił, ma so nowy předsyda a z tym cyłe nawodne mustwo ansambla wolić. „Sym zwólniwy, jako předsyda kandidować“, rjekny Ambrož Handrik, kiž je we wobłuku přihotow a přewjedźenja lětušeho jubilejneho swjedźenja Wudworčanow w Hórkach hłownu zamołwitosć njesł. Tónle swjatk ma wobsah čłonskeje a wólbneje zhromadźizny ke kóncej tohole lěta być.
szl_Latn